VS002524
Datum: 1998-12-21T01:00:00.000+01:00
datum_sodbe_i_stopnje: 2011-01-04T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: zelo hudi primeri
odskodnina: 74.500 EUR
opombe: II Ips 117/2012 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Škodni dogodek

Nesreča pri delu – oškodovancu je med čiščenjem jaška za tovorno dvigalo z velike višine padla na glavo kovinska spojka za cev; zaradi izgube zavesti je padel 1,5 m globoko.

## Poškodba

Udarnina glave, odprt vtisni zlom lobanjske temenske kosti desno, udarnina možganov v področju temenskega režnja v desni možganski polobli, delna ohromelost (oslabelost) levih okončin, zvin vratne hrbtenice, utrpel je organski psihosindrom, ki je prešel v kronično obliko bolezni; postkontuzijski sindrom.

## Telesne bolečine

20.000 EUR Zelo hude telesne bolečine, pospremljene z vrtoglavico in slabostjo – 2 dni, občasne zelo hude bolečine – 3 dni, srednje hude telesne bolečine – 3 tedne, občasne srednje hude telesne bolečine – 4 tedne; lažje telesne bolečine – kumulativno 4 mesece.

Glavoboli: stalni hudi – 3 mesece, srednje močni – občasno, lažji – občasno, še vedno uživa analgetike.

#### Hospitalizacija

Operacija glave, 9 dni na travmatološkem oddelku.

#### Ambulantno zdravljenje

100 x, 5x pri nevrokirurgu, 11x pri nevrologu, 1x pri specialistu fizikalne medicine in rehabilitacije, 3x pri urologu, 5x pri psihiatru, 6x pri kliničnem psihologu.

#### Rehabilitacija

Boleče razgibavanje med zdravljenjem, 50x fizioterapija.

#### Nevšečnosti med zdravljenjem

3 dni ležanja v intenzivni negi, jemanje analgetikov (še vedno 2x dnevno), infuzija, 3x RTG, 2x EEG, 2x MRI, 2x CTG, antiepileptična terapija, antidepresivi.

## Strah

3.000 EUR Intenziven primarni strah ob nesreči - kratkotrajen; hud sekundarni strah za izid zdravljenja – 4 do 5 mesecev; manj intenziven strah do končane rehabilitacije v Centru za rehabilitacijo invalidov – 1,6 leta.

## Zmanjšanje življenjske aktivnosti

50.000 EUR Zmanjšanje ZŽA. Ima lažjo stopnjo funkcionalne motenosti, in ni sposoben večjih fizičnih obremenitev. Ni sposoben za daljšo vožnjo avta, izogibati se mora aktivnostim v neugodnih klimatskih pogojih. Oviran je pri športu in ljubiteljskih dejavnosti, ki zahtevajo izrazitejši fizični napor in prisilno držo.

Opustil je igranje košarke in nogometa (od malega je bil član nogometnega kluba in je treniral 4x tedensko). Domačih opravil ne more več opravljati. Ne zahaja več v družbo, odtujil se je od prijateljev in se drži v krogu družine. Kognitivne sposobnosti so zmanjšane – upad sposobnosti koncentracije, pozornosti, spomina; emocionalno se slabo obvladuje; ima nizko frustracijsko toleranco, osebno je spremenjen; ima simptome tesnobnosti in depresije. Učljivost je znižana. Zaradi psihičnih motenj je kvaliteta življenja močno zmanjšana. Izvedenec psihiater je stopnjo prizadetosti kvalitete osebnega življenja ocenil kot zelo hudo.

#### Opis invalidnosti

Invalid, nezmožen prekvalifikacije.

## Skaženost

1.500 EUR Na levi strani obraza vidna brazgotina (2cm x 1cm), rdeče obarvana, ki je ni mogoče prekriti. Hiperpigmentacija na levem licu velika 2 cm do 3cm. Na glavi ima izboklino, ki je prekrita z lasmi, ki pa jim mora prav zato zdaj nositi daljše. 1,5 leta je hodil zverižen, saj se mu je zatikala leva noga; sedaj hodi zravnano.

---

ZOR člen 200